b'\n_START_ARTICLE_\nGrad Gornji in Spodnji Ahten (Attems)\n_START_PARAGRAPH_\nGrad Gornji in Spodnji Ahten (Attems) ali Grad Attimis sta bila gradova pri Ahtenu, Furlanija, v severni Italiji. Do ostankov gradov pridemo po cesti iz Ahtena proti zaselku Por\xc4\x8dinj._NEWLINE_Zgornji grad izvira iz visokega srednjega veka; spodnji grad pa iz 13. stoletja.  Ru\xc5\xa1evine ali ostanki gradov Gornji in Spodnji grad Ahten (Attimis ali Attems) se nahajajo na hribu imenovanem Grajska gora (Monte dei Castelli) nad naseljem Ahten v Furlaniji v Italiji. Gradova oziroma Grajska gora dominira nad dolino, ki se odpira na Furlanijo.  Nastanek gornjega gradu sega verjetno v rimsko poznoanti\xc4\x8dno obdobje. Oba gradova naj bi zgradila ista dru\xc5\xbeina, ki naj bi bila prednik rodbine grofov Attemsov.\n_START_SECTION_\nZgodovina\n_START_PARAGRAPH_\nZgornji grad je stal na nadmorski vi\xc5\xa1ini 374 m. Danes je v veliki meri obnovljen: obodni zid je bil ovalne oblike, peterokotni stolpasti palacij (brez vhodnih vrat), struktura palacija in temeljev zahodnega stolpa. Na poti, ki vodi do gradu, so opazni ostanki stra\xc5\xbenega stolpa._NEWLINE_Spodnji grad je na nadmorski vi\xc5\xa1ini 352 m in je ostalo od njega ohranjena le ru\xc5\xa1evina glavnega stolpa  in sledi drugih grajskih prostorov. Pred grajski zidovi se je raztezal grajski jarek. V posnih dokumentih se kot za\xc4\x8detek gradnje gradu (imenovanega castelnuovo) omenja leto 1260.  _NEWLINE_Gornji grad Attems je bil prvi\xc4\x8d omenjen leta 1106: "castrum jacet [...] ad locum qui dicitur Attems", kot Gornji grad, ki je pripadal najprej grofom iz Moosburga, nato pa salzbur\xc5\xa1kemu \xc5\xa1kofu Bertoldu, ki ga je nato dal svoji ne\xc4\x8dakinji Matildi in Konradu grofu iz Toskane. Konradov sin  Ulrik (Voldarico), grof iz Toskane ali Ulrik iz Ahtena (Attemski) je leta 1170 grad s sosednjim Partistagnom podaril oglejskemu patriarhu Ulrik II. Trebinjski. On ga podeli kot fevd zvestima vazaloma Arponu in Henriku, ustanoviteljema dveh vej Attemsov. Med letoma 1250 in 1260 je bil zgrajen spodnji grad. Leta 1275 ga je patriarh Raimondo della Torre podelil v fevd Hartnidu Attemskemu, ki ga je leta 1294 poru\xc5\xa1il. Leta 1377 so Attemsi ponovno lastniki obeh o\xc4\x8ditno rekonstruiranih gradov. Leta 1420 sta bila oba gradova predana Bene\xc5\xa1ki republiki. Po letu 1485 sta bili obe utrdbi opu\xc5\xa1\xc4\x8deni, morda uni\xc4\x8deni tudi zaradi vdorov Uskokov. Dokon\xc4\x8dno je gradova uni\xc4\x8dil potres leta 1511. Danes doma\xc4\x8dini ostanke zgornjega gradu imenujejo "mali grad". Ostanki starodavnega stolpa pa ostajajo spomin na spodnji grad. \xc5\xa0e leta 1970 je bil lastnik ru\xc5\xa1evin domnevni naslednik Attemsov pl. Victor Attems-Gilleis.\n_START_SECTION_\nOmembe gradov v zgodovinskih listinah\n_START_PARAGRAPH_\nZgornji grad _NEWLINE_1107: Moosbur\xc5\xa1ki grof, Salzbur\xc5\xa1ki \xc5\xa1kof, je posest podaril svoji ne\xc4\x8dakinji._NEWLINE_1170: Ulrik (Voldarico) Attemski (markiz iz Toskane) daje gospostvo v fevd patriarhu_NEWLINE_1295: Posest poseduje patriarh Raimondo della Torre, ki vidi, da fevdalni lastniki Attemsi podpirajo Gerarda da Camina, ki je patriarhov sovra\xc5\xbenik._NEWLINE_1387: Videm\xc4\x8dani nudijo bombardo za obrambo spodnjega gradu._NEWLINE_ Spodnji grad_NEWLINE_1275: Dokon\xc4\x8dana gradnja in nalo\xc5\xbeba Hartnida Attemskega._NEWLINE_1296: V lasti Duringa in Petra Attemskega._NEWLINE_1295: V posedovanju patriarha Raimondo della Torre, ko ga podpirajo fevdalni gospodje Attemsa. Gerardo da Camino je njegov sovra\xc5\xbenik._NEWLINE_1511: Grajsko poslopje uni\xc4\x8di potres.'